**О Б Я В А**

**ОБЛАСТЕН УПРАВИТЕЛ НА ОБЛАСТ ХАСКОВО**

**На основание чл. 44, ал. 1 от ППЗДС, във връзка със Заповед № ДС-06-32/10.05.2024г.**

Откривам процедура по провеждане на търг с тайно наддаване, който ще се проведе на **17.06.2024г. от 10.30 часа** в сградата на Областна администрация - Хасково: гр. Хасково, пл. „Свобода” №5, **за отдаване под наем за срок от 10 години** на част от недвижим имот - частна държавна собственост, представляващ: помещение с площ 44.00 кв.м, находящо се на първи етаж в сграда на два етажа, МК, построена в УПИ І, имот № 822, кв. 76 по плана на гр. Тополовград, с адрес: гр. Тополовград, ул. „България” № 36-А. Имотът е актуван с АЧДС № 6310/2012 г. в управление на Областен управител на област Хасково.

Търгът да се проведе при следните условия:

 Началната наемна тръжна цена е: 414.00 лв. /четиристотин и четиринадесет лева/ месечно с ДДС.

Предназначение на имота - за нежилищни нужди без право да се изменя или променя.

 Депозитът за участие в търга е **100 /сто/ лева**, платим по следната банкова сметка на Областна администрация – Хасково в български лева: IBAN: BG23DEMI92403300116975, BIC: DEMIBGSF, Банка Д АД, клон Хасково.

Достъпът до документацията е безплатен на електронната страница на Областна администрация Хасково, на следния електронен адрес:

 <https://www.hs.government.bg/posts/57>, раздел „Актуално“, подраздел „Търгове“.

Кандидатът, може да направи оглед на имота – предмет на търга до 13.06.2024 г., след предварителна заявка на тел. 038/608024 или 038/608030.

Заявления, ведно с документите за участие в търга, се приемат всеки работен ден от публикуване на обявата за провеждане на търга до 13.06.2024 г. включително от 9.00 до 17.00 часа в звено за ”Административно обслужване” на партерния етаж в сградата на Областна администрация – Хасково, пл.”Свобода” № 5 или по пощата с препоръчано писмо с обратна разписка, като върху плика се посочва адрес за кореспонденция, телефон, и по възможност факс и електронен адрес.